CELEX: 32007D0633
Language: sk
Date: 2007-09-18 00:00:00
Title: 2007/633/ES: Rozhodnutie Rady z  18. septembra 2007 o uzavretí dohody medzi Európskym spoločenstvom a Novým Zélandom o určitých aspektoch leteckých služieb

2.10.2007   
            
            
               SK
            
            
               Úradný vestník Európskej únie
            
            
               L 256/27
            
         
      ROZHODNUTIE RADY
   
   z 18. septembra 2007
   o uzavretí dohody medzi Európskym spoločenstvom a Novým Zélandom o určitých aspektoch leteckých služieb
   (2007/633/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s prvou vetou prvého pododseku jej článku 300 ods. 2 a s článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:
   
               (1)
            
            
               Rada rozhodnutím z 5. júna 2003 poverila Komisiu otvorením rokovaní s tretími štátmi o nahradení určitých ustanovení v platných bilaterálnych dohodách dohodou Spoločenstva.
            
         
               (2)
            
            
               Komisia v mene Spoločenstva prerokovala s Novým Zélandom dohodu o určitých aspektoch leteckých služieb v súlade s mechanizmami a smernicami uvedenými v prílohe k rozhodnutiu z 5. júna 2003.
            
         
               (3)
            
            
               Dohoda bola v mene Spoločenstva podpísaná s výhradou jej možného uzatvorenia k neskoršiemu dátumu, v súlade s rozhodnutím Rady 2006/466/ES (2).
            
         
               (4)
            
            
               Táto dohoda by sa mala schváliť,
            
         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Novým Zélandom o určitých aspektoch leteckých služieb.
   Článok 2
   Týmto sa predseda Rady poveruje určiť osobu(-y) splnomocnenú(-é) na vykonanie oznámenia podľa článku 8 ods. 1 dohody.
   
      V Bruseli 18. septembra 2007
      
         
            Za Radu
         
         
            predseda
         
         R. PEREIRA
         
      
   
   
      (1)  Zatiaľ neuverejnené v úradnom vestníku.
   
      (2)  Ú. v. EÚ L 184, 6.7.2006, s. 25.